එංගලන්ත සුද්දන් අතර ජනප්‍රිය ගොල්ෆ් ක්‍රීඩාව මෙන්ම අශ්ව රේස්ද නුවරඑළියේ ආරම්භ විණි. ඒ 1875දී තරම්ය. මේ අනුව ලෝක ප්‍රසිද්ධ ගොල්ෆ් ක්‍රීඩාංගනය 1889 වසරේදී නුවරඑළිය නගරයේ ආරම්භ වූයේය.මේ වනවිට එංගලන්තයේ ජනප්‍රිය ට්‍රවුඩ් මසුන් නුවරඑළියේ ජලාශවලද පීන පීනා සෙල්ලම් කළහ. එහෙත් සුද්දන්ගේ එක් විනෝදාංශයක් වූයේ මේ ට්‍රවුඩ් මසුන් බිලී බෑමයි. ගොල්ෆ් ගසන, අශ්ව රේස් යන සුද්දෝ අන්තිමේදී ට්‍රවුඩ් මසුන් බිලීබෑමද සෙල්ලමක් කර ගත්තෝය. නුවරඑළි නගර මධ්‍යයට අලුතින් වැවක් එකතු වූයේද සුද්දන්ගේ පාලන සමයේදීය. ඒ වැව ග්‍රෙගරි වැව ලෙස නම් ලබයි. නුවරඑළිය නගරයේ අනෙක් ආකර්ෂණය, වික්ටෝරියා උද්‍යානයයි. 1889 දී ආරම්භ කළ මේ උද්‍යානය අක්කර 27ක පමණ භූමි භාගයක් ආවරණය කරයි. සීතල එංගලන්තයේ හැදෙන විවිධ අලංකාර මල් වර්ග මෙන්ම නුවරඑළියටම ආවේණික මහරත්මල් ද ජපානයේ සකුරා ආදී මල් වර්ග රාශියක් වික්ටෝරියා උයන සරසයි. තැන තැන ඇති ඇල මාර්ගවල ට්‍රවුඩ් මස්සෝ පිහිනති. විවිධ සුවිශේෂ අවස්ථාවලදී රෝපණය කළ සමරු ශාඛ රැසක්ද වික්ටෝරියා උද්‍යානය සතුය. ඒ කොටස ඉතිහාස පොතකැයි කීම අතිශයෝක්තියක් නොවේ.
ගොල්ෆ් හා අශ්ව රේස් ආරම්භ වූයේ කොහේද?
නුවරඑළියේ